# Distància mínima d'intersecció orbital

La distància mínima d'intersecció orbital (en anglès, MOID, Minimum orbit intersection distance) és, en astronomia, una mesura del risc de col·lisió entre els objectes astronòmics.
En general, es calcula per a un cos petit respecte a un planeta, com la distància mínima a la intersecció de l'òrbita del planeta.
En concret, la MOID es defineix com la distància entre els punts més pròxims de les òrbites osculatrius dels dos cossos en qüestió i, per tant, es defineix per a una data determinada i no en funció de l'evolució que aquestes òrbites poden tenir amb el temps.

## Intersecció amb l'òrbita de la Terra

Generalment, la MOID més interessant és el relacionat amb l'òrbita de la Terra (Terra MOID, escrit E-MOID en anglès), en particular pel que fa a objectes potencialment perillosos (en anglès, PHO, Potentially Hazardous Object,)
Aquest paràmetre es descriu amb freqüència en les bases de dades dels asteroides i cometes, com la base de planetes menors del Jet Propulsion Laboratory. No obstant això, la MOID pot ser calculada respecte a qualsevol altre objecte; per exemple, es diu Júpiter MOID quan es calcula sobre Júpiter, Venus MOID si es calcula respecte a Venus, etc.
Un objecte és classificat com potencialment perillós per a la Terra si, entre altres condicions, presenta una Terra MOID menor de 0,05 ua. Si es calcula respecte a cossos celestes més massius que la Terra, els valors més alts de la respectiva MOID poden ser perillosos. En el cas de Júpiter, són significatius els objectes que tenen una MOID al voltant d'1 UA.
Un baix valor de la distància mínima d'intersecció orbital no implica que la col·lisió entre els dos objectes sigui inevitable. De fet, perquè això passi, cal també que es trobin simultàniament en els punts de les seves respectives òrbites que corresponen a la distància mínima.
La inexactitud del pronòstic augmenta al llarg del temps, sobretot la possibilitat de trobades properes entre l'objecte i un planeta. Un dels avantatges d'utilitzar la MOID és que s'obté directament dels elements orbitals del cos celeste i no de la projecció en el futur. El seu coneixement, per tant, permet tenir una imatge del risc d'impacte.
L'asteroide (99942) Apophis, va assolir una Terra MOID de 0,00017 UA. Aquest valor representa la mínima Terra MOID registrada fins al moment; nombrosos altres objectes es caracteritzen per valors més baixos, però no es classifiquen com a objectes potencialment perillosos (PHO) a causa d'una grandària tal que, si fos en realitat en un curs de col·lisió amb el nostre planeta, no constitueix un perill real, ja que cremaria gran part de la seva massa durant l'encreuament de l'atmosfera.
Objetes potencialment perillosos amb una Terra MOID <0.0027 AU :
| Objecte | Terra MOID (ua) | Grandària (m) (aproximat) | (H) |
| (177049) 2003 EE$_{16}$ | 0,00005 UA (7.500 km) | 320 | 19,7 |
| 2009 WM$_1$ | 0,00009 UA (13.000 km) | 280 | 20,4 |
| (292220) 2006 SU$_{49}$ | 0,00034 UA (51.000 km) | 380 | 19,5 |
| (137108) 1999 AN$_{10}$ | 0,00036 UA (54.000 km) | 1300 | 17,9 |
| 2007 TU$_{24}$ | 0,00042 UA (63.000 km) | 250 | 20,3 |
| (367789) 2011 AG$_5$ | 0,00049 UA (73.000 km) | 140 | 21,8 |
| (308635) 2005 YU$_{55}$ | 0,00050 UA (75.000 km) | 360 | 21,9 |
| (35396) 1997 XF$_{11}$ | 0,00061 UA (91.000 km) | 2000 | 16,9 |
| 99942 Apophis | 0.00074 UA (111.000 km) | 325 | 19,7 |
| 2007 VK$_{184}$ | 0,00076 AU (114.000 km) | 130 | 22,0 |
| 2011 BT$_{15}$ | 0,00084 AU (126.000 km) | 150 | 21,8 |
| 1997 XR$_2$ | 0,00086 AU (129.000 km) | 200 | 20,9 |

## Notes

* ↑ Té una magnitud absoluta més gran de 22.
* ↑ Com a regla general, la MOID pot canviar de 0,02 UA per segle. Però si es produeix una aproximació menor d'1 UA de Júpiter, el canvi pot ser més gran. (Bruce Koehn, 1996).

## Referències

* ↑ Basics of Space Flight: The Solar System, p3 Arxivat 2009-07-23 a Wayback Machine., NASA JPL.
* ↑ JPL Small-body Database Browser
* ↑ «Basics of Space Flight.The Solar System». Arxivat de l'original el 2009-07-23. [Consulta: 8 març 2016].
* 1 2 Minimum Orbital Intersection Distance Arxivat 2015-05-25 a Wayback Machine. (Bruce Koehn, 1996)
* ↑ Marsden, Brian G. Press Information Sheet: 100 Potentially Hazardous Asteroids (en anglès). Harvard-Smithsonian Center for Astrophysics, 1997.
* ↑ JPL Small-Body Database Search Engine: H <= 22 (mag) and Earth MOID < 0.0027 (AU)

## Vegeu també

* Asteroides que creuen entre el Sol i Mercuri
* Asteroides que creuen l'òrbita de Mercuri
* Asteroides que creuen l'òrbita de Venus
* Asteroides que creuen l'òrbita de la Terra
* Asteroides que creuen l'òrbita de Mart
* Asteroides que creuen l'òrbita de Júpiter
* Asteroides que creuen l'òrbita de Saturn
* Asteroides que creuen l'òrbita d'Urà
* Asteroides que creuen l'òrbita de Neptú
* Asteroides que creuen l'òrbita de Plutó

## Enllaços externs

* Fast Geometric Method for Calculating Accurate Minimum Orbit Intersection Distances (PDF)
* List of the Potentially Hazardous Asteroids (PHAs)
* MBPL - Minor Body Priority List (PHA Asteroids)
* SAEL - Small Asteroids Encounters List